সমীক্ষা জানাচ্ছে স্বাস্থ্য পরিষেবার বাজার ২০২০ সালের ২৪০ বিলিয়ন ডলার ছোঁবে। বর্তমানে যা ১০০ বিলিয়ন ডলারের ব্যবসা অতিক্রম করেছে। বাজারের এই বিশাল ফাঁকা জায়গাটাই ধরতে চাইছে মেডিকো। তার জন্য বেঙ্গালুরুতে দেড় হাজারেরও বেশি স্বাস্থ্য পরিষেবা দিয়ে থাকে কোম্পানি। চলতি বছরের অক্টোবর মাসে প্রতিষ্ঠা পেয়েই গতির উড়ান ধরতে পেরেছে মেডিকো। এই সামান্য সময়ের মধ্যে আটশোরও বেশি গ্রাহক হয়েছে কোম্পানির। ইতিমধ্যেই অ্যাপ্লিকেশনের ১২ হাজার পাতায় ক্লিক করেছে গ্রাহকরা। দুশোরও বেশি গ্রাহক সংস্থার অ্যাপ ডাউনলোড করেছে। যা দেখে স্বাভাবিকভাবেই হাসি ফুটেছে দুই শুরুয়াতি উদ্যোগপতির মুখে। কারণ তাঁরাও জানেন, ‘‘ওয়েল বিগান ইজ হাফ ডান।’’